Source: https://oigusaktid.tallinn.ee/?id=3001&aktid=134686&fd=1&leht=1&q_sort=elex_akt.akt_vkp
Timestamp: 2019-02-21 00:22:52+00:00

Document:
Osalemine EL Kesk-Läänemere programmi välisprojektis "FinEstSmartMobility - Helsingi Läänesadama - Tallinna Vanasadama vahelise liikuvuse parandamine nutikate lahenduste abil", sildfinantseerimisega nõustumine ning volituse andmine Tallinna Transpordiameti juhatajale
Tallinna Linnavolikogu 20.10.2016 otsus number 165
Redaktsiooni kehtivus: 20.10.2016 - ...
20. oktoober 2016 nr 165
Osalemine EL Kesk-Läänemere programmi välisprojektis „FinEstSmartMobility - Helsingi Läänesadama - Tallinna Vanasadama vahelise liikuvuse parandamine nutikate lahenduste abil”, sildfinantseerimisega nõustumine ning volituse andmine Tallinna Transpordiameti juhatajale
Kohaliku omavalitsuse korralduse seaduse § 6 lg 3 p 2, § 10 lg 1, § 35 lg 5 ja Tallinna Linnavolikogu 21. veebruari 2008 määruse nr 6 „Välisprojektides osalemise kord” § 6 lg 2 p 1, § 9 lg 1 p 1 ja § 10 lg 2 alusel
1. Osaleda lihtpartnerina EL Kesk-Läänemere programmi välisprojektis „FinEstSmartMobility - Helsingi Läänesadama - Tallinna Vanasadama vahelise liikuvuse parandamine nutikate lahenduste abil” (edaspidi projekt) ajavahemikul september 2016 kuni august 2019.
2. Määrata projekti hoidjaks Tallinna Transpordiamet, registrikood 75028252, aadress Vabaduse väljak 10a, 10146 Tallinn.
3. Volitada Tallinna Transpordiameti juhatajat Tallinna linna nimel alla kirjutama projektis osalemiseks vajalikele dokumentidele.
4. Nõustuda projekti kogueelarvega summas 1 822 648 eurot ja Tallinna linna eelarvega summas 440 000 eurot (sh 2016. aastal 6000 eurot, 2017. aastal 300 000 eurot, 2018. aastal 100 000 eurot, 2019. aastal 34 000 eurot), millest välistoetus moodustab 374 000 eurot ja omafinantseering 66 000 eurot. Nõustuda projekti sildfinantseerimisega välistoetuse summas 374 000 eurot (sh 2016. aastal 5100 eurot, 2017. aastal 255 000 eurot, 2018. aastal 85 000 eurot, 2019. aastal 28 900 eurot).
5. Tallinna Transpordiametil teha otsus teatavaks linna finantsteenistusele.

References: § 6
 § 10
 § 35
 § 6
 § 9
 § 10